UEFA koeficijent

**UEFA petogodišnji koeficijent** je koeficijent uspostavljen od strane UEFA i predstavlja parametar po kojem se određuje broj timova, koji imaju pravo nastupa u nogometnim takmičenjima u Evropi. Na osnovu rezultata postignutih u takmičenjima (Liga prvaka, Kup UEFA, Kup pobjednika kupova...), nacionalnim se savezima dodijeljuju određen broj bodova, koji se zbirno u petogodišnjem periodu pretvaraju u koeficijent. Na osnovu njega formira se lista nogometnih saveza, te na osnovu plasmana u tabeli, svake se godine određuje broj timova u Ligi prvaka i Evropskoj ligi.

### Lista nogometnih saveza 2015. godine 
Na osnovu petogodišnje rang liste određuje se broj učesnika u takmičenjima za pokale UEFA u sezoni 2015/16.

 Zadnji put aktualizirano 29. juna 2016. godine 

### Izračunavanje koeficijenta 
Nacionalni nogometni savezi, na osnovu postignutih rezultata u takmičenjima koje organizira UEFA, dobijaju određeni boj bodova za pobjedu i nešto manje za neriješeni rezultat. Pored toga dodatni bodovi se dobijaju za kvalificanje tima u određenu fazu takmičenja. Ukupan broj osvojenih bodova dijeli sa brojem timova, koji su te sezone učestvovali u takmičenjima. Rezultat se zaokružuje na tri decimalna mjesta, te se na osnovu njega formira tablica nacionalnih saveza.
Vrijednuju se samo stvarno odigrane utakmice i rezultat se broji samo nakon odigranih regularnih 90 ili 120 minuta igre. Rezulat nakon izvođenja jedanaesteraca, kao i rezultati, koji su pripisani nekom timu bez igre, ne računaju se za koeficijent. Računaju se samo rezultati klubova koji učestvuju u kvalifikacijama za Ligu prvaka ili Kup UEFA, odnosno Evropsku ligu. Rezultati  timova u Intertoto kupu se ne računaju. Prosječna vrijednost bodova iz pet sezona se sabira, te se na osnovu nje pravi lista nogometnih saveza.

#### Bodovi od 2009. godine 
Novi način bodovanja je uveden od sezone 2009/10. Bodovi se dobijaju za sve utakmice odigrane u Ligi prvaka, Evropskoj ligi, kao i utakmicama kvalifikacija za ta takmičenja. Prema novom pravilu bodovi se dodjeljuju:
* **2 boda** za pobjedu u utakmici Lige prvaka ili Evropske Lige,
* **1 bod** za utakmicu sa neriješenim rezultatom u utakmici Lige prvaka ili Evropske Lige,
* **1 bod** za pobjedu u utakmici kvalifikacija za Ligu prvaka ili Evropsku ligu,
* **½ boda** za utakmicu sa neriješenim rezultatom u kvalifikacijama za Ligu prvaka ili Evropsku ligu.

Dodatni bonus bodovi dobijaju se za:

* **4 boda** za učestvovanje u Ligi prvaka u grupnoj fazi, 
* **5 bodova** za ulazak u osminu finala Lige prvaka,
* **1 bod** za ulazak u četvrtfinale, polufinale i finale Lige prvaka i Evropska Lige.
 
#### Bodovi od 2004-09. godine 
Od 2004-09. godine način bodovanja bio je da su se  bodovi se dobijali za sve utakmice odigrane u Ligi prvaka, Kupu UEFA, kao i utakmicama kvalifikacija za ta takmičenja. Prema tadašnjim pravilima bodovi  su se dodjeljivali:

* **2 boda** za pobjedu u utakmici Lige prvaka ili Kupa UEFA,
* **1 bod** za utakmicu sa neriješenim rezultatom u utakmici Lige prvaka ili Kupa UEFA,
* **1 bod** za pobjedu u utakmici kvalifikacija za Ligu prvaka ili Kup UEFA,
* **½ boda** za utakmicu sa neriješenim rezultatom u kvalifikacijama za Ligu prvaka ili Kup UEFA.

Dodatni bonus bodovi dobijali su se za:

* **3 boda** za učestvovanje u Ligi prvaka 
* **1 bod** za ulazak u osminu, četvrtfinale, polufinale i finale Lige prvaka,
* **1 bod** za ulazak u četvrtfinale, polufinale i finale Kupa UEFA.

### Dodjela mjesta 
Dodjela mjesta timova u Ligi prvaka i Evropskoj ligi je prema tabeli, koja se zasniva na koeficijentima nacionalnih saveza. Na osnovu ove tabele, timovi slabijih saveza, počinju kvalifikacije u prvoj rundi, dok su timovi iz visoko rangiranih saveza, direktno kvalificirani u grupnu fazu oba takmičenja.

* **PO** : Play-off runda kvalifikacija,
* **3R** : Treća runda kvalifikacija,
* **2R** : Druga runda kvalifikacija,
* **1R** : Prva runda kvalifikacija,
* **FP** : Timovi plasirani na osnovu fair-play koeficijenta UEFA
* **P** : Pobjednik prošlogodišnjeg takmičenja.

### Klupski koeficijent 
Klubski koeficijent služi za određivanje prava prednosti u međusobnim susretima nogometnih timova u utakmicama Lige prvaka i Evropske lige. Na osnovu rezultata u kupovima koje organizira UEFA, postignutih u zadnjih pet godina, timovima se dodijeljuje određeni broj bodova, te izračunavanjem koeficijenta, timovi zauzimaju određeno mjesto na tabeli. Time se izbjegava da se bolji timovi, ne mogu susresti u prvim kolima kvalifikacija, već se sastaju sa nižeplasiranim timovima.

Svaki tim dobija bodove, koje je na osnovu zadatih pravila osvojio u zadnjih pet godina, te mu se dodaje jos 20% od koeficijenta sa liste nogometnih saveza. Razlika u izračunavanju ovog koeficijenrta u odnosu na koeficijent nacionalnih saveza je u tome, da se bodovi dobijaju za plasman u određeni nivo takmičenja, a ne za pobjede ili neriješene rezultat. Bodovi se dijele po slijedećim pravilima 
* **0,25** bodova za ispadanje u prvom kolu kvalifikacija za Evropsku ligu,
* **0,50** bodova za ispadanje u drugom kolu kvalifikacija za Evropsku ligu,
* **1,00** bod za ispadanje u trećem kolu kvalifikacija za Evropsku ligu,
* **1,50** bod za ispadanje u play-offu kvalifikacija za Evropsku ligu,
* **0,50** bodova za ispadanje u prvom kolu kvalifikacija za Ligu prvaka,
* **1,00** bod za ispadanje u drugom kolu kvalifikacija za Ligu prvaka,
* Timovi koji ispadaju u trećem kolu kvalifikacija za Ligu prvaka i play-offu, ne dobijaju bodove, ali nastavljaju takmičenje u Evropskoj ligi te time dobijaju bodove na osnovu pravila za Evropsku ligu.
* **2,00** boda dobijaju timovi koji su se plasirali u grupnu fazu Evropske lige ili Lige prvaka.

Na osnovu plasmana timova u tabeli, vrši se izvlačenje i rangiranje timova u Ligu prvaka i Evropskoj ligi u sezoni  2009/10. godine

## Reference 
## Vanjski linkovi 
* Službena web stanica UEFA-e

Kategorija:UEFA
*